

ALŪKSNES NOVADA PAŠVALDĪBAS DOME

**SOCIĀLĀ, IZGLĪTĪBAS UN KULTŪRAS**

**KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

Alūksnē

**SĒDES PROTOKOLS**

2024. gada 16. maijā Nr. 6

Atklāta sēde sasaukta plkst.9.30 un sākta plkst.9.35, Dārza ielā 11, Alūksnē, Alūksnes novadā zālē 1.stāvā, sēde slēgta plkst.10.05

Sēdi vada Sociālās, izglītības un kultūraskomitejas priekšsēdētāja Līga LANGRATE

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās 7 no 8 komitejas locekļiem:

Dzintars ADLERS

Arturs DUKULIS

Artūrs GRĪNBERGS

Maruta KAULIŅA

Līga LANGRATE

Ilze LĪVIŅA

Jānis SADOVŅIKOVS

Sēdē piedalās interesenti:

Eva AIZUPE, Viktorija AVOTA, Ingus BERKULIS, Sanita BUKANE, Aiva EGLE, Daiga JURSA, Gunta KUPČA, Evita ŅEDAIVODINA, Ilze POSTA, Svetlana SOLDATOVA, Sanita SPUDIŅA, Druvis TOMSONS, Reinis VĀRTUKAPTEINIS

L.LANGRATE atklāj komitejas sēdi (pielikumā izsludinātā sēdes darba kārtība uz 1 lapas). Informē, ka sanāksmei attaisnojošu iemeslu dēļ nav pieslēdzies A.FOMINS, jo atrodas darba komandējumā.

Darba kārtība:

1. Par Alūksnes novada Sociālo lietu pārvaldes nolikuma apstiprināšanu.
2. Par saistošo noteikumu Nr.\_/2024 “Par palīdzību dzīvokļa jautājumu risināšanā Alūksnes novadā” izdošanu.
3. Par Alūksnes novada pašvaldības iestādes “Izglītības pārvalde” nolikuma apstiprināšanu.
4. Par Alūksnes novada pašvaldības domes lēmumu atzīšanu par spēku zaudējušiem.
5. Par dalības maksas apstiprināšanu skolēnu vasaras aktivitātēm.
6. Par Alūksnes Bērnu un jauniešu centra sniegtajiem maksas pakalpojumiem.
7. Par grozījumu Alūksnes novada pašvaldības domes 30.11.2023. lēmumā Nr. 383 “Par amata vietām un atlīdzību Alūksnes Bērnu un jauniešu centrā”.
8. Par grozījumiem Alūksnes novada pašvaldības domes 30.11.2023. lēmumā Nr. 379 “Par amata vietām un atlīdzību Alūksnes novada Sociālo lietu pārvaldei”.
9. **Par Alūksnes novada Sociālo lietu pārvaldes nolikuma apstiprināšanu**

Ziņo: L.LANGRATE (pielikumā lēmuma projekts un Alūksnes novada Sociālo lietu pārvaldes nolikuma projekts uz 6 lapām).

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par saistošo noteikumu Nr.\_/2024 “Par palīdzību dzīvokļa jautājumu risināšanā Alūksnes novadā” izdošanu**

Ziņo: D.JURSA (pielikumā lēmuma projekts, saistošo noteikumu projekts ar pielikumu un paskaidrojuma rakstu uz 11 lapām).

L.LANGRATE jautā, vai noteikumos ir iekļauta atsauce uz zemas īres mājokļu izīrēšanas kārtību.

D.JURSA atbild, ka nē. Paskaidro, ka tad, kad stāsies spēkā saistošie noteikumi par zemas īres mājokļu izīrēšanas kārtību, tiks veikti grozījumi šajos noteikumos.

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par Alūksnes novada pašvaldības iestādes “Izglītības pārvalde” nolikuma apstiprināšanu**

Ziņo: G.KUPČA (pielikumā lēmuma projekts un Alūksnes novada pašvaldības iestādes “Izglītības pārvalde” nolikuma projekts uz 6 lapām).

L.LANGRATE interesējas par mūžizglītību.

G.KUPČA atbild, ka izglītības pārvalde ir koordinators mūžizglītības jautājumos. Paskaidro, ka tas ir paredzēts nolikuma 8.30.punktā: “Sekmēt pieaugušo izglītības politikas mērķu un rīcības virzienu īstenošanu”.

L.LANGRATE interesējas par nolikuma 8.17. punktu “Sadarboties ar Smiltenes tehnikuma profesionālās izglītības kompetences centra Alsviķu teritoriālās struktūrvienības pedagogiem profesionālās kompetences pilnveides jomā”.

G.KUPČA informē, ka Izglītības pārvalde pārrauga pašvaldības dibinātās izglītības iestādes, bet Alūksnes novada izglītības ekosistēmā ir iekļauta arī Smiltenes tehnikuma profesionālās izglītības kompetences centra Alsviķu teritoriālās struktūrvienība. Paskaidro, ka Izglītības pārvalde ar minēto struktūrvienību sadarbojas pedagogu kompetences pilnveides jautājumos.

L.LANGRATE norāda, ka vēlētos, lai sadarbotos arī ar Latvijas Universitātes filiāli. Uzskata, ka, nosaucot konkrētu iestādi, tiek ierobežotas sadarbības iespējas.

G.KUPČA informē, ka ar Latvijas Universitāti ir noslēgts sadarbības līgums. Norāda, ka Izglītības pārvalde sadarbojas ar visām novadā esošajām izglītības iestādēm savu jautājumu risināšanā.

L.LANGRATE piekrīt G.KUPČAI, bet nav pārliecināta, ka nolikumā bija jāizceļ Smiltenes tehnikuma struktūrvienība.

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par Alūksnes novada pašvaldības domes lēmumu atzīšanu par spēku zaudējušiem**

Ziņo: G.KUPČA (pielikumā lēmuma projekts uz 1 lapas).

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

1. **Par dalības maksas apstiprināšanu skolēnu vasaras aktivitātēm**

Ziņo: I.LĪVIŅA (pielikumā lēmuma projekta kopija uz 1 lapas un maksas pakalpojuma izcenojuma aprēķins uz 2 lapām).

L.LANGRATE jautā, vai maksa tiek noteikta par ēdināšanu.

I.LĪVIŅA atbild apstiprinoši.

L.LANGRATE norāda, ka aprēķinā ir piezīme: “saskaņā ar vasaras aktivitāšu konkursam iesniegto tāmi 1 EUR \*3 dienas”. Jautā, vai 1 EUR dienā bērnu ēdināšanai nav par maz.

I.LĪVIŅA atbild, ka to ir izvērtējuši nometnes pieteicēji. Informē, ka nometne nav paredzēta visu dienu.

A.DUKULIS jautā, vai citas iestādes neorganizēs vasaras aktivitātes.

E.AIZUPE informē, ka bija izsludināts vasaras aktivitāšu un nometņu organizēšanas konkurss, kurā piedalījās vairākas izglītības iestādes: Alūksnes Bērnu un jauniešu centrs, Alūksnes vidusskola, Alūksnes Sporta skola, Ziemeru pamatskola un Alekseja Grāvīša Liepnas pamatskola. Norāda, ka konkursa dalībnieki pretendēja uz pašvaldības finansējumu aktivitāšu un nometņu organizēšanai. Paskaidro, ka katras iestādes ziņā ir izvērtēt vai pietiek ar konkursā iegūto finansējumu vai nepieciešams piesaistīt papildu finansējumu.

Sociālās, izglītības un kultūras komitejas locekļi, atklāti balsojot, “par” – 6 (Dz.ADLERS, A.DUKULIS, A.GRĪNBERGS, M.KAULIŅA, L.LANGRATE, J.SADOVŅIKOVS), “pret” – nav, “atturas” – nav, balsojumā nepiedalās - 1 (I.LĪVIŅA), nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

1. **Par Alūksnes Bērnu un jauniešu centra sniegtajiem maksas pakalpojumiem**

Ziņo: E.AIZUPE (pielikumā lēmuma projekta kopija uz 1 lapas un maksas pakalpojuma izcenojuma aprēķins uz 3 lapām).

E.AIZUPE uzskata, ka Alūksnes Bērnu un jauniešu centrs piedāvā ļoti plašu aktivitāšu klāstu vasarā - 15 vasaras programmas ar dalības maksu, 1 nometni ar dalības maksu un 1 nometni bez dalības maksas (projekts kopā ar ukraiņiem un mazpulkiem). Norāda, ka centrs vairāk aktivitātes nevar piedāvāt. Priecājas, ka arī skolas organizē aktivitātes. Informē, ka centrs ir paredzējis arī vienas dienas aktivitātes, kurām nebūs dalības maksas.

D.TOMSONS pauž nožēlu, ka ģimnāzija nav mēģinājusi neko noorganizēt saviem bērniem. Uzskata, ka pašvaldība var lepoties ar kopējo piedāvāto aktivitāšu skaitu vasarā.

E.AIZUPE norāda, ka būtu priecīga, ja arī mākslas skola un mūzikas skola veidotu un piedāvātu savas aktivitātes.

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

1. **Par grozījumu Alūksnes novada pašvaldības domes 30.11.2023. lēmumā Nr. 383 “Par amata vietām un atlīdzību Alūksnes Bērnu un jauniešu centrā”**

Ziņo: E.AIZUPE (pielikumā lēmuma projekta kopija uz 1 lapas un papildu informācija uz 1 lapas).

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

1. **Par grozījumiem Alūksnes novada pašvaldības domes 30.11.2023. lēmumā Nr. 379 “Par amata vietām un atlīdzību Alūksnes novada Sociālo lietu pārvaldei”**

Ziņo: I.POSTA (pielikumā lēmuma projekta kopija uz 1 lapas un papildu informācija uz 3 lapām).

Sociālās, izglītības un kultūras komitejas locekļi, atklāti balsojot, “par” – 7 (Dz.ADLERS, A.DUKULIS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

Sēdi slēdz plkst. 10.05

*Sēdes protokola parakstīšanas datums skatāms elektroniskā paraksta laika zīmogā*

Sēdi vadīja L.LANGRATE

Sēdi protokolēja E.BALANDE

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU